Na temelju članka 18 Zakona o službenicima i namještenicima u lokalnoj (regionalnoj) samoupravi (Narodne novine br.86/08) i članka 9. Pravilnika o unutarnjem ustrojstvu Vlastitog komunalnog pogona Općine Sutivan («Službeni glasnik Općine Sutivan» 10/15) i članka 58. Statuta Općine Sutivan («Službeni glasnik Općine Sutivan» 7/13, 2/14 i 6/14), i članka 4. Plana prijma u službu za 2016. godinu („Službeni glasnik Općine Sutivan“ br.2/16), Pročelnik Jedinstvenog upravnog odjela Općine Sutivan, raspisuje slijedeći

O G L A S

za prijam u službu u Vlastiti pogon Općine Sutivan

za radno mjesto u Jedinstvenom upravnom odjelu : lučki redar - 1 izvršitelj/puno radno vrijeme

na određeno vrijeme: u trajanju od 3,0 mjeseca

Opis poslova i zadataka:

- obavlja poslove održavanja reda u Sutivanskoj luci,

- naplatu vezova, radi na održavanju čistoće na mostu u luci, daje pomoć prilikom priveza jahti i brodica u luci kao i druge jednostavne poslove koje mu povjeri načelnik i voditelj komunalnih poslova

Uvjeti:

1. *Srednja stručna sprema,*
2. *Znanje jednog stranog jezika,*
3. *Zdravstvena sposobnost.*

Prednost će imati kandidati koji imaju iskustvo na ovim poslovima.

Osim navedenih uvjeta kandidati moraju ispunjavati i opće uvjete za prijam u službu porpisane člankom 12. Zakona o službenicima i namještenicima u lokalnoj i područnoj (regionalnoj) samoupravi.

U službu ne mogu biti primljene osobe za koje postoje zapreke iz članka 15 i 16. Zakona o službenicima i namještenicima u lokalnoj i područnoj (regionalnoj) samoupravi.

Za kandidate prijavljene na oglas koji ispunjavaju formalne uvjete provest će se razgovor sa kandidatima radi provjere znanja i sposobnosti bitnih za obavljanje poslova radnog mjesta za koje se prima.

Ako kandidat ne pristupi razgovoru, smatra se da je povukao prijavu na oglas.

Općina Sutivan obavijestiti će kandidate o vremenu održavanja razgovora.

Na oglas se mogu javiti osobe oba spola.

Uz prijavu kandidati su dužni priložiti:

1. Životopis,
2. Dokaz o hrvatskom državljanstvu (preslik domovnice ili osobne iskaznice),
3. Dokaz o stečenoj stručnoj spremi (preslik diplome),
4. Uvjerenje da nije pokrenut kazneni postupak (ne starije od 6 mjeseci)
5. Vlastoručno potpisanu izjavu da ne postoje zapreke iz članka 15. I 16. Naprijed navedenog Zakona.
6. Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijemu u službu.

Nepotpune i neblagovrene zamolbe neće se uzeti u razmatranje.

Ovaj oglas objavit će se na oglasnoj ploči Općine Sutivan, na internetskoj stranici Općine Sutivan.

Prijave na oglas podnose se u roku od 8 dana, računajući od objave oglasa na oglasnoj ploči Općine Sutivan na adresu:

**SPLITSKO-DALMATINSKA ŽUPANIJA**

**Općina Sutivan, Jedinstveni upravni odjel**

**21403 SUTIVAN, Trg dr.Franje Tuđmana 1**

**Klasa:112-01/16-01/ 0007 PROČELNIK**

**Urbroj:2104/08-03-01-16-0001 JEDINSTVENOG UPRAVNOG ODJELA**

**Sutivan, 09. lipnja 2016. Munevera Ursić**